दिल्ली के एससी और गरीब विद्यार्थियों को अब कोचिंग के लिए एक लाख की मदद मिलेगी  
जय भीम मुख्यमंत्री योजना में अब तक मिलती थी 40 हजार की मदद 
सिर्फ दिल्ली राज्य के निवासी विद्यार्थियों को लाभ मिलेगा
परिवार की अधिकतम आय आठ लाख से कम होनी चाहिए
केजरीवाल ने कहा कि एक साल पहले हमने जय भीम मुख्यमंत्री योजना शुरू की थी. यह योजना अब तक केवल एससी कैटेगरी के स्टूडेंटों के लिए थी. इसमें 40 हजार रुपये की आर्थिक सहायता कोचिंग के लिए दी जाती थी. पिछले एक साल में देखा गया कि  40 हजार रुपये कम हैं. एससी कैटेगरी के अलावा भी कई गरीब बच्चे हैं जिन्हें इसका फायदा नहीं मिल पा रहा. कैबिनेट की बैठक में तय हुआ है कि मदद राशि 40 हजार रुपये से बढ़ाकर एक लाख की जाए. परीक्षा के हिसाब से कोचिंग के लिए आर्थिक मदद दी जाएगी. अब यह योजना सिर्फ एससी स्टूडेंटों के लिए नहीं बल्कि आर्थिक रूप से कमजोर सभी बच्चों के लिए लागू होगी.
केजरीवाल ने कहा कि जय भीम मुख्यमंत्री योजना में एक कंडीशन है कि बच्चा दिल्ली का होना चाहिए और परिवार की इनकम आठ लाख रुपये सालाना से कम होनी चाहिए. केंद्र ने भी आठ लाख की लिमिट की है.
उन्होंने कहा कि मैंने अभी-अभी स्टडी कराई है. कई राज्यों ने मोटर व्हीकल एक्ट को लागू करने से मना कर दिया है. हमने अधिकारियों से पता कराया है, राज्य सरकारें इसमें दखल नहीं दे सकतीं. कुछ कैटेगरी में दखल है, लेकिन संभावना कम है. सिर्फ कंपाउंडिंग फीस पर राहत मिल सकती है, लेकिन वो बहुत कम है.